

**Зеренді ауданының "Ветеринария бөлімі" мемлекеттік мекемесінің ережесін бекіту туралы**

***Күшін жойған***

Ақмола облысы Зеренді ауданы әкімдігінің 2015 жылғы 13 наурыздағы № 150 қаулысы. Ақмола облысының Әділет департаментінде 2015 жылғы 16 сәуірде № 4751 болып тіркелді. Күші жойылды - Ақмола облысы Зеренді ауданы әкімдігінің 2016 жылғы 15 сәуірдегі № А-3/165 қаулысымен

      Ескерту. Күші жойылды - Ақмола облысы Зеренді ауданы әкімдігінің 15.04.2016 № А-3/165 (қол қойылған күнінен бастап күшіне енеді) қаулысымен.

      РҚАО-ның ескертпесі.

      Құжаттың мәтінінде түпнұсқаның пунктуациясы мен орфографиясы сақталған.

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 37 бабына, "Қазақстан Республикасы мемлекеттік органының үлгі ережесін бекіту туралы" Қазақстан Республикасы Президентінің 2012 жылғы 29 қазандағы № 410 Жарлығына сәйкес, Зеренді ауданының әкімдігі **ҚАУЛЫ ЕТЕДІ:**

      1. Қоса берілген Зеренді ауданының "Ветеринария бөлімі" мемлекеттік мекемесінің ережесі бекітілсін.

      2. Осы қаулы Ақмола облысының Әділет департаментінде мемлекеттік тіркеуден өткен күнінен бастап күшіне енеді және ресми жарияланған күнінен бастап қолданысқа енгізіледі.

|  |  |
| --- | --- |
|
      *Зеренді ауданының әкімі*
 |
*А.Мұратұлы*
 |

|  |  |
| --- | --- |
|   | Зеренді ауданы әкімдігінің2015 жылғы "13" 03 № 150 қаулысымен бекітілген |

 **Зеренді ауданының "Ветеринария бөлімі" мемлекеттік мекемесінің ережесі**
**1. Жалпы ережелер**

      1. Зеренді ауданының "Ветеринария бөлімі" мемлекеттік мекемесі ветеринария саласында басшылықты жүзеге асыратын Қазақстан Республикасының мемлекеттік органы болып табылады.

      2. Зеренді ауданының "Ветеринария бөлімі" мемлекеттік мекемесінің мынадай ведомствосы бар:

      Зеренді ауданы әкімдігінің жанындағы "Зеренді ветеринарлық станциясы" шаруашылық жүргізу құқығындағы мемлекеттік коммуналдық кәсіпорыны.

      3. Зеренді ауданының "Ветеринария бөлімі" мемлекеттік мекемесі өзінің қызметін Қазақстан Республикасының Конституциясына және Заңдарына, Қазақстан Республикасының Президенті мен Үкіметінің актілеріне және басқа да нормативтік құқықтық актілерге, сондай-ақ осы Ережеге сәйкес жүргізеді.

      4. Зеренді ауданының "Ветеринария бөлімі" мемлекеттік мекеме ұйымдық-құқықтық нысанындағы заңды тұлға болып табылады, мемлекеттік тілдегі өз атауы бар мөрі мен мөртаңбалары, белгіленген үлгідегі бланктері, сондай-ақ Қазақстан Республикасының заңнамасына сәйкес қазынашылық органдарында шоттары болады.

      5. Зеренді ауданының "Ветеринария бөлімі" мемлекеттік мекемесі азаматтық-құқықтық қатынастарға өз атынан түседі.

      6. Зеренді ауданының "Ветеринария бөлімі" мемлекеттік мекемесінің егер заңнамаға сәйкес осыған уәкілеттік берілген болса, мемлекеттің атынан азаматтық-құқықтық қатынастардың тарапы болуға құқығы бар.

      7. Зеренді ауданының "Ветеринария бөлімі" мемлекеттік мекемесі заңнамамен белгіленген тәртіпте өз құзыры шегіндегі мәселелер бойынша Зеренді ауданының "Ветеринария бөлімі" мемлекеттік мекемесі басшысының бұйрықтарымен және Қазақстан Республикасының заңнамасында көзделген басқа да актілермен рәсімделетін шешімдер қабылдайды.

      8. Зеренді ауданының "Ветеринария бөлімі" мемлекеттік мекемесі құрылымы мен штат санының лимиті қолданыстағы заңнамаға сәйкес бекітіледі.

      9. Зеренді ауданының "Ветеринария бөлімі" мемлекеттік мекемесінің орналасқан жері: 021200, Қазақстан Республикасы, Ақмола облысы, Зеренді ауданы, Зеренді ауылы, Мир көшесі, 52.

      10. Мемлекеттік мекеменің толық атауы Зеренді ауданының "Ветеринария бөлімі" мемлекеттік мекемесі.

      11. Осы Ереже Зеренді ауданының "Ветеринария бөлімі" мемлекеттік мекемесінің құрылтай құжаты болып табылады.

      12. Зеренді ауданының "Ветеринария бөлімі" мемлекеттік мекеменің қызметін қаржыландыру жергілікті бюджет есебінен жүзеге асырылады.

      13. Зеренді ауданының "Ветеринария бөлімі" мемлекеттік мекемесінің функциялары болып табылатын міндеттерді орындауға кәсіпкерлік субъектілерімен шарттық қатынастарға түсуге тыйым салынады.

      Егер Зеренді ауданының "Ветеринария бөлімі" мемлекеттік мекемесіне заңнама актілерімен табыс әкелетін қызметті іске асыруға құқық берілсе, онда осындай қызметтен алынған табыстар мемлекеттік бюджет табыстарына бағытталады.

 **2. Мемлекеттік мекеменің миссиясы, негізгі міндеттері, функциялары, құқықтары мен міндеттері**

      14. Зеренді ауданының "Ветеринария бөлімі" мемлекеттік мекемесінің миссиясы: аудан аумағында адамдар мен малдарға ортақ аурудан тұрғындардың денсаулығын қорғау мақсатында ветеринария саласында мемлекеттік саясатты жүзеге асырады.

      15. Міндеттері:

      халықтың денсаулығын адамдар мен малдарға ортақ аурулардан қорғау;

      малдарды аурудан қорғау және емдеу;

      ветеринарлық-санитарлық қауіпсіздікті қамтамасыз ету;

      Қазақстан Республикасының аумағын басқа мемлекеттерден малдардың жұқпалы және экзотикалық ауруларының әкелiнуi мен таралуын қорғау;

      ветеринария саласында жеке және заңды тұлғалар қызметiнің жүзеге асырылуында қоршаған ортаның бұзылуын алдын алу және жою;

      заңнамамен жүктелген басқа да міндеттер.

      16. Функциялары:

      1) Зеренді ауданының "Ветеринария бөлімі" мемлекеттік мекемесінің функциялары:

      облыстың жергiлiктi өкiлдi органына бекiту үшін жануарларды асырау қағидаларын, иттер мен мысықтарды асырау және серуендету қағидаларын, қаңғыбас иттер мен мысықтарды аулау және жою қағидаларын, жануарларды асыраудың санитариялық аймақтарының шекараларын белгiлеу жөнiнде ұсыныстар енгізу;

      қаңғыбас иттер мен мысықтарды аулауды және жоюды ұйымдастыру;

      ветеринариялық (ветеринариялық-санитариялық) талаптарға сәйкес мал қорымын (биотермиялық шұңқырларды) салуды ұйымдастыру және оларды күтіп-ұстауды қамтамасыз ету;

      мүдделі тұлғаларға өткізіліп жатқан ветеринариялық іс-шаралар туралы ақпарат беруді ұйымдастыру және қамтамасыз ету;

      ветеринария мәселелері бойынша халықтың арасында ағарту жұмыстарын ұйымдастыру және жүргізу;

      жануарлар өсіруді, жануарларды, жануарлардан алынатын өнімдер мен шикізатты дайындауды (союды), сақтауды, қайта өңдеуді және өткізуді жүзеге асыратын өндіріс объектілерін, сондай-ақ ветеринариялық препараттарды, жемшөп пен жемшөп қоспаларын өндіру, сақтау және өткізу жөніндегі ұйымдарды пайдалануға қабылдайтын мемлекеттік комиссияларды ұйымдастыру;

      жануарлардың саулығы мен адамның денсаулығына қауіп төндіретін жануарларды, жануарлардан алынатын өнімдер мен шикізатты алып қоймай залалсыздандыру (зарарсыздандыру) және қайта өңдеу;

      жануарлардың саулығы мен адамның денсаулығына қауіп төндіретін, алып қоймай залалсыздандырылған (зарарсыздандырылған) және қайта өңделген жануарлардың, жануарлардан алынатын өнімдер мен шикізаттың құнын иелеріне өтеу;

      ауданның (облыстық маңызы бар қаланың) аумағында жануарлардың жұқпалы аурулары пайда болған жағдайда, тиісті аумақтың бас мемлекеттік ветеринариялық-санитариялық инспекторының ұсынуы бойынша карантинді немесе шектеу iс-шараларын белгілеу туралы шешімдер қабылдау;

      ауданның (облыстық маңызы бар қаланың) аумағында жануарлардың жұқпалы ауруларының ошақтарын жою жөніндегі ветеринариялық іс- шаралар кешені жүргізілгеннен кейін тиісті аумақтың бас мемлекеттік ветеринариялық-санитариялық инспекторының ұсынуы бойынша шектеу іс-шараларын немесе карантинді тоқтату туралы шешімдер қабылдау;

      мемлекеттік ветеринариялық-санитариялық бақылау және қадағалау объектілеріне ветеринариялық-санитариялық қорытынды беруге құқығы бар мемлекеттік ветеринариялық дәрігерлер тізімін бекіту;

      тиісті әкімшілік-аумақтық бірлік шегінде жеке және заңды тұлғалардың Қазақстан Республикасының ветеринария саласындағы заңнамасын сақтауын мемлекеттік ветеринариялық-санитариялық бақылауды және қадағалауды ұйымдастыру және жүзеге асыру;

      эпизоотия ошақтары пайда болған жағдайда оларды зерттеп-қарауды жүргізу;

      эпизоотологиялық зерттеп-қарау актісін беру;

      Қазақстан Республикасының ветеринария саласындағы заңнамасы талаптарының сақталуы тұрғысынан мемлекеттік ветеринариялық-санитариялық бақылауды және қадағалауды:

      ішкі сауда объектілерінде;

      жануарлар өсіруді, жануарларды, жануарлардан алынатын өнімдер мен шикізатты дайындауды (союды), сақтауды, қайта өңдеуді және өткізуді жүзеге асыратын өндіріс объектілерінде, сондай-ақ ветеринариялық препараттарды, жемшөп пен жемшөп қоспаларын сақтау және өткізу жөніндегі ұйымдарда (импортпен және экспортпен байланыстыларды қоспағанда);

      ветеринариялық препараттар өндіруді қоспағанда, ветеринария саласындағы кәсіпкерлік қызметті жүзеге асыратын адамдарда;

      экспортын (импортын) және транзитін қоспағанда, тиісті әкімшілік-аумақтық бірлік шегінде орны ауыстырылатын (тасымалданатын) объектілерді тасымалдау (орнын ауыстыру), тиеу, түсіру кезінде;

      экспортты (импортты) және транзитті қоспағанда, жануарлар ауруларының қоздырушыларын тарататын факторлар болуы мүмкін көлік құралдарының барлық түрлерінде, ыдыстың, буып-түю материалдарының барлық түрлері бойынша;

      тасымалдау (орнын ауыстыру) маршруттары өтетін, мал айдалатын жолдарда, маршруттарда, мал жайылымдары мен суаттардың аумақтарында;

      экспортты (импортты) және транзитті қоспағанда, орны ауыстырылатын (тасымалданатын) объектілерді өсіретін, сақтайтын, өңдейтін, өткізетін немесе пайдаланатын жеке және заңды тұлғалардың аумақтарында, өндірістік үй-жайларында және қызметіне жүзеге асыру;

      мал қорымдарын (биотермиялық шұңқырларды), орны ауыстырылатын (тасымалданатын) объектілерді күтіп-ұстауға, өсіруге, пайдалануға, өндіруге, дайындауға (союға), сақтауға, қайта өңдеу мен өткізуге байланысты мемлекеттік ветеринариялық-санитариялық бақылау және қадағалау объектілерін орналастыру, салу, реконструкциялау және пайдалануға беру кезінде, сондай-ақ оларды тасымалдау (орнын ауыстыру) кезінде зоогигиеналық және ветеринариялық (ветеринариялық-санитариялық) талаптардың сақталуына мемлекеттік ветеринариялық-санитариялық бақылауды және қадағалауды жүзеге асыру;

      жеке және заңды тұлғаларға қатысты мемлекеттік ветеринариялық-санитариялық бақылау және қадағалау актісін жасау;

      тиісті әкімшілік-аумақтық бірліктің аумағында жануарлардың энзоотиялық аурулары бойынша ветеринариялық іс-шаралар өткізуді ұйымдастыру;

      уәкілетті орган бекітетін тізбе бойынша жануарлардың аса қауіпті ауруларының, сондай-ақ жануарлардың басқа да ауруларының профилактикасы, биологиялық материал сынамаларын алу және оларды диагностикалау үшін жеткізу бойынша ветеринариялық іс-шаралардың жүргізілуін ұйымдастыру;

      ауыл шаруашылығы жануарларын бірдейлендіру, ауыл шаруашылығы жануарларын бірдейлендіру жөніндегі дерекқорды жүргізу бойынша іс-шаралар өткізуді ұйымдастыру;

      ауыл шаруашылығы жануарларын бірдейлендіруді жүргізу үшін бұйымдарға (құралдарға) және атрибуттарға қажеттілікті айқындау және облыстың, республикалық маңызы бар қаланың, астананың жергілікті атқарушы органына ақпарат беру;

      ветеринариялық есепке алу мен есептілікті жинақтау, талдау және оларды облыстың, республикалық маңызы бар қаланың, астананың жергілікті атқарушы органына ұсыну;

      облыстың, республикалық маңызы бар қаланың, астананың жергілікті атқарушы органына жануарлардың жұқпалы және жұқпалы емес ауруларының профилактикасы бойынша ветеринариялық іс-шаралар жөнінде ұсыныстар енгізу;

      облыстың, республикалық маңызы бар қаланың, астананың жергілікті атқарушы органына профилактикасы мен диагностикасы бюджет қаражаты есебінен жүзеге асырылатын жануарлардың энзоотиялық ауруларының тізбесі жөнінде ұсыныстар енгізу;

      ветеринариялық препараттардың республикалық қорын қоспағанда, бюджет қаражаты есебінен сатып алынған ветеринариялық препараттарды сақтауды ұйымдастыру;

      облыстың жергілікті атқарушы органына тиісті әкімшілік-аумақтық бірліктің аумағында ветеринариялық-санитариялық қауіпсіздікті қамтамасыз ету жөніндегі ветеринариялық іс-шаралар туралы ұсыныстар енгізу;

      ауру жануарларды санитариялық союды ұйымдастыру;

      жергілікті мемлекеттік басқару мүддесінде Қазақстан Республикасының заңнамасымен жергілікті атқарушы органдарға жүктелетін өзге де өкілеттіктерді жүзеге асыру кіреді.

      2) ведомствоның функциялары:

      жануарлардың аса қауіпті, жұқпалы емес және энзоотиялық ауруларына қарсы ветеринариялық іс-шаралар жүргізуді;

      ауыл шаруашылығы жануарларын бірдейлендіруді жүргізуді;

      ауыл шаруашылығы жануарларын қолдан ұрықтандыру бойынша қызметтер көрсетуді;

      жануарлардың аса қауіпті және энзоотиялық ауруларына қарсы ветеринариялық препараттарды тасымалдау (жеткізу), сақтау, сондай-ақ ауыл шаруашылығы жануарларын бірдейлендіруді жүргізуге арналған бұйымдарды (құралдарды) және атрибуттарды тасымалдау (жеткізу) бойынша қызметтер көрсетуді;

      құрылысын тиісті әкімшілік-аумақтық бірліктердің жергілікті атқарушы органдары ұйымдастырған мал қорымдарын (биотермиялық шұңқырларды), мал сою алаңдарын (ауыл шаруашылығы жануарларын сою алаңдарын) күтіп-ұстауды;

      қаңғыбас иттер мен мысықтарды аулауды және жоюды;

      ветеринариялық анықтама береді;

      ауыл шаруашылығы жануарларын бірдейлендіру жөніндегі дерекқорды жүргізуді және одан үзінді көшірме беруді;

      биологиялық материалдың сынамаларын алуды және оларды зертханаға жеткізуді;

      ауру жануарларды санитариялық союға тасымалдау бойынша қызмет көрсетуді жүзеге асыру мақсатында Қазақстан Республикасының заңнамасында белгiленген тәртiппен мемлекеттiк ветеринариялық ұйымдар құрады;

      Аудандардың жергілікті атқарушы органдары құратын мемлекеттік ветеринариялық ұйымдар ветеринариялық пункттерімен құрылады.

      17. Құқықтары мен міндеттері:

      өкілетті мемлекеттік органнан және басқа да ұйымдардан ветеринарлық салада міндеттерге қарай қажетті ақпаратты сұрауға және алуға;

      малдардың жұқпалы немесе жұқпалы емес ауру түрлерінің алдын алу бойынша ветеринарлық іс-шаралары жөнінде облыстық жергілікті атқарушы органына ұсыныс енгізуге;

      профилактикасы мен диагностикасы бюджет қаражаты есебінен жүргізілетін малдардың энзоотикалық ауруларының тізімдемесі бойынша облыстық жергілікті атқарушы органына ұсыныс енгізуге;

      ауданның аумағында ветеринарлық-санитарлық қауіпсіздікті қамтамасыз ету бойынша ветеринарлық іс-шаралар туралы жергілікті атқарушы органға ұсыныс енгізу.

 **3. Мемлекеттік мекеменің қызметін ұйымдастыру**

      18. Зеренді ауданының "Ветеринария бөлімі" мемлекеттік мекеменің басшылығы Зеренді ауданының "Ветеринария бөлімі" мемлекеттік мекемесіне жүктелген міндеттерді орындауға және өз қызметтерін атқаруға дербес жауапкершілікте болатын басшымен жүзеге асырылады.

      19. Зеренді ауданының "Ветеринария бөлімі" мемлекеттік мекеменің басшысы лауазымға Зеренді ауданының әкімімен тағайындалады және босатылады.

      20. Зеренді ауданының "Ветеринария бөлімі" мемлекеттік мекемесінің басшысы дара басшылық принципі негізінде әрекет етеді және Қазақстан Республикасының заңнамасында анықталған және осы Ережеге сәйкес, өз құзыреттілігінде бөлім қызыметінің мәселелерін өздігінен шешеді.

      Зеренді ауданының "Ветеринария бөлімі" мемлекеттік мекеме басшысының өкілетілігі:

      Зеренді ауданының "Ветеринария бөлімі" мемлекеттік мекеменің лауазымды тұлғаларының функционалдық міндеттері мен өкілеттіліктерін анықтайды;

      Қазақстан Республикасының заңнамасына сәйкес Зеренді ауданының "Ветеринария бөлімі" мемлекеттік мекеменің қызметшілерін лауазымға тағайындайды және босатады;

      Зеренді ауданының "Ветеринария бөлімі" мемлекеттік мекеменің жұмыс регламентін бекітеді;

      Зеренді ауданының "Ветеринария бөлімі" мемлекеттік мекемесінің қызметкерлеріне бекітілген заңнамаларға сәйкес тәртіптік жаза қолданады;

      Зеренді ауданының "Ветеринария бөлімі" мемлекеттік мекеменің бұйрықтарына қол қояды;

      Қазақстан Республикасының қолданыстағы заңнамасына сәйкес Зеренді ауданының "Ветеринария бөлімі" мемлекеттік мекемесінің атынан барлық мемлекеттік мекемелерде және де басқа да ұйымдарда өкілдік етеді;

      сыбайлас жемқорлыққа қарсы шараларды қабылдайды және осыған жауапты болып табылады.

      Қазақстан Республикасы заңнамаларына сәйкес басқа да өкілеттерді жүзеге асырады.

 **4. Мемлекеттік мекеменің мүлкі**

      21. Зеренді ауданының "Ветеринария бөлімі" мемлекеттік мекемесі заңнамамен қарастырылған жағдайларда, оқшауланған мүлікке жедел түрде басқару құқығын иелене алады.

      Зеренді ауданының "Ветеринария бөлімі" мемлекеттік мекемесінің мүлкі оған меншік иесі берген мүлік, сондай ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де қызметінің нәтижесінде сатып алынған (ақша табыстарын қоса алғанда) мүлік есебінен қалыптастырылады.

      22. Зеренді ауданының "Ветеринария бөлімі" мемлекеттік мекемесіне бекітілген мүлік аудандық коммуналдық меншікке жатады.

      23. Зеренді ауданының "Ветеринария бөлімі" мемлекеттік мекемесі егер заңнамада өзгеше көзделмесе, бөлім өзіне бекітілген мүлікті және қаржыландыру жоспары бойынша бөлінген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.

 **5. Мемлекеттік мекемені қайта ұйымдастыру және тарату**

      24. Зеренді ауданының "Ветеринария бөлімі" мемлекеттік мекемесін қайта ұйымдастыру және тарату Қазақстан Республикасының заңнамасына сәйкес жүзеге асырылады.

 **6. Зеренді ауданының "Ветеринария бөлімі" мемлекеттік мекемесі және оның ведомстваларының қарамағындағы ұйымдардың тізбесі**

      1. Зеренді ауданының әкімдігі жанындағы "Зеренді ветеринарлық станциясы" шаруашылық жүргізу құқығындағы мемлекеттік коммуналдық кәсіпорыны.

 **7. Зеренді ауданының "Ветеринария бөлімі" мемлекеттік мекемесі қарамағындағы аумақтық органдардың тізбесі**

      Алексеевка поселкінің ветеринарлық пункті;

      Ақкол ауылдық округінің ветеринарлық пункті;

      Айдабол селосының ветеринарлық пункті;

      Бәйтерек селолық округінің ветеринарлық пункті;

      Бұлақ ауылдық округінің ветеринарлық пункті;

      Викторовка ауылдық округінің ветеринарлық пункті;

      Исаковка селолық округінің ветеринарлық пункті;

      Зеренді ауылдық округінің ветеринарлық пункті;

      Қызылегіс селолық округінің ветеринарлық пункті;

      Қанай би атындағы селолық округінің ветеринарлық пункті;

      Қонысбай селолық округінің ветеринарлық пункті;

      Қызылсая ауылдық округінің ветеринарлық пункті;

      Күсеп ауылдық округінің ветеринарлық пункті;

      Ортақ селолық округінің ветеринарлық пункті;

      Приречен ауылдық округінің ветеринарлық пункті;

      М.Ғабдуллин ауылдық округінің ветеринарлық пункті;

      Симферополь селолық округінің ветеринарлық пункті;

      С.Сейфуллин атындағы селолық округінің ветеринарлық пункті;

      Садовый селолық округінің ветеринарлық пункті;

      Сарыөзек селолық округінің ветеринарлық пункті;

      Троицк ауылдық округінің ветеринарлық пункті;

      Чаглинка ауылдық округінің ветеринарлық пункті.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК